Public procurement notice: Contract Notice
Published: 2020-08-21
Buyer: Svendborg Spildevand A/S
Country: DK
Contract type: Services
Procedure: Competitive procedure with negotiation
CPV classification: 45232423 | 71311000: Civil engineering consultancy services
Estimated value: 72000000 DKK
Submission deadline: 2020-09-24
Award criteria: The most economic tender

Technical requirements: Ved Svendborgs havneområde skal der etableres en ny hovedpumpestation for spildevand og regnvand. Pumpestationen skal erstatte den eksisterende pumpestation, som skal være i fuld funktion i hele anlægsperioden og kunne serviceres i fuldt omfang ind til endelig omkobling til den nye hovedpumpestation. Nedbrydning af eksisterende pumpestation starter først herefter, hvilket sker i en anden entreprise end den her foreliggende.
Nærværende opgave udbydes i et partneringsamarbejde på grundlag af de foreliggende indledende tekniske undersøgelser baseret. Dette partneringsamarbejde skal stå for den endelige optimering, projektering og udførelse. Jf. videre i II.2.4) og tilbudsgrundlaget for opgaven samt i foreliggende projektbeskrivelse "Beskrivelse og funktionskrav til ny TP01" med Svendborg Spildevand A/S' krav og ønsker for hovedpumpestationen.
Hovedpumpestationen placeres i en ny park ved Toldboden på Svendborg Havn. Den præcise placering vælges, således at der opnås de mest hensigtsmæssige tilslutninger til eksisterende Ø 1 400 regnvandsledning og Ø 1 000 spildevandsledning mv. I opgaven indgår en række større ledningsomlægninger og bygværker på et meget indskrænket område.
Pumpestationen skal udføres med en cirkulær overbygning efter allerede fastlagte arkitektoniske retningslinier. Her placeres al elektrisk udstyr over kote +3 (ventilation, adgang til servicering af pumpeinstallationer, servicebiler, samt på første sal undervisningslokale mv.)
I opgaven indgår, at der skal etableres en VR 3D model i total form, hvor drift- og servicefolk kan vurdere plads- og arbejdsforhold for arbejdet i og ved pumpestationen. Den eksisterende pumpestation skal i hele anlægsperioden være fuldt funktionsdygtig indtil den nye hovedpumpestation er klar til drift. I opgaven indgår ligeledes, at driften af hovedpumpestationen skal forestås i et år inden overdragelse til bygherren.
Pumpestationen skal udføres med 2 identiske pumpestationer i én, med en maksimalkapacitet på 600 l/sek. Pumpestationen opdeles således med 2 pumpesumpe, 2 pumpekældre og 2 teknikrum. Pumpesumpe med bundkote -5.85, således at eksisterende bassin kan tømmes ved gravitation til den nye hovedpumpestation. Hver af de 2 pumpestationer bestykkes med en tørvejrspumpe med kapacitet 200 l/sek. og en regnvejrspumpe med kapacitet 550 l/sek., og for drift med begge pumper parallelt svarende til eksisterende tryklednings kapacitet på 600 l/sek.
Der etableres ventilationsanlæg samt lugtrensning. Desuden elforsyning for maksimal forsyningssikkerhed, separate maskintavler og styretavler for hver del af pumpestationen jf. videre krav til udformning af pumpesumpe, pumperum, ventilation, el & SRO mv. i udbudsmaterialet.
De pt. gennemførte geotekniske undersøgelser viser blandt andet, at der øverst er et større fyldlag af muld, ler og sand og herunder gytje / "gammel havbund". Fra kote ca. minus 7 / minus 10 og dybere er der glaciale aflejringer af moræneler med mindre omfang af sand- og gruslag.
Der forventes etableret spuns på alle sider af byggegruben samt fundering svarende til resultatet af de endelige geotekniske vurderinger for pumpestationens endelige placering. Jf. videre om foreliggende geotekniske vurderinger og anbefalinger i udbudsmaterialet.
Anlægsområdet indebærer hensyn til andre lodsejere. Herunder med hensyn til støj samt vanskelige, trange forhold, fx ved leverancer af materialer, begrænsninger for kraner mv. Der må ligeledes forventes samarbejde omkring afvikling af lokaltrafik og andre byggerier i området.
Ramning af spuns og grundvandssænkninger kan indebære risiko for beskadigelse af eventuelt utilstrækkeligt funderede naboejendomme, hvorfor der må tages behørigt og lovmæssigt hensyn til dette. Der kan forventes fortidsminder i området, og samarbejde i denne forbindelse med det lokale museum.
På det pt. foreliggende grundlag er det hensigten at udvikle et partneringsamarbejde mellem Svendborg Spildevand, en valgt rådgiver og en valgt entreprenør, inklusiv incitamentsaftale for over- og underskudsdeling. Jf. videre om partneringsamarbejdet i tilbudsgrundlaget.
Partneringsamarbejdet etableres med en separat udvælgelse af henholdsvis rådgiver og entreprenør. Samarbejdet forventes at være etableret i 2. kvartal 2021. Anlægsarbejdet kan tidligst startes efter andre aktiviteter i anlægsområdet i juli 2021.
Parterne i samarbejdet må påregnes at skulle indgå aktivt i dialog med myndigheder og andre interessenter, herunder at nogle dele af løsninger må forventes at skulle udvikles sammen med myndigheder og lodsejere. Dette kan påvirke tidsplanen.
Aftalegrundlaget vil være en samarbejdsaftale / partneringaftale efterfulgt af en kontrakt. Udbud af entreprenørydelsen sker særskilt senere i 2020.

Eligibility requirements: Ansøger skal udfylde en ESPD (Fælles Europæisk Udbudsdokument, European Single Procurement Document i elektronisk format). Dette er ansøgers foreløbige bevis (egenerklæring) for, at ansøger ikke er omfattet af udelukkelsesgrunde samt opfylder mindstekrav til egnethed, som er yderligere beskrevet i udbudsbekendtgørelsens afsnit III.1.2) om økonomisk og finansiel kapacitet og III.1.3) om teknisk og faglig kapacitet. ESPD udfyldes i Mercell, der, ligesom det øvrige udbudsmateriale findes på https://permalink.mercell.com/135539382.aspx Såfremt ansøgeren er en sammenslutning af flere juridiske enheder, eksempelvist et konsortium, eller hvor ansøgeren ønsker at anvende en eller flere underrådgivere / -leverandører, skal de krævede oplysninger / erklæringer afgives for hver enkelt deltager i sammenslutningen i en særskilt ESPD for hver enkelt deltager. - Alle deltagere skal opfylde fastsatte minimumskrav til egnethed i det omfang dette er relevant for deres andel af opgaven, og ingen deltager må være omfattet af en udelukkelsesgrund. I givet fald skal den pågældende deltager erstattes. Ansøger skal foruden eESPD'en vedlægge sin ansøgning om prækvalifikation den dokumentation, som er beskrevet i udbudsbekendtgørelsens afsnit III.1.2) om økonomisk og finansiel kapacitet og III.1.3) om teknisk og faglig kapacitet.

Award value: 72000000